Сузанна Тамаро

**Сузанна Тамаро** (; 12 декабрь 1957) — итальян яҙыусыһы, режиссёр һәм сценарист.

## Биографияһы

### Иртә йылдары
Сузанна Тамаро 1957 йылдың 12 декабрендә  Триест ҡалаһында (Италия)  урта синыф ғаиләһендә тыуған.  Уның әсәһе итальян яҙыусыһы Итало Звевоның  туғаны була. Ата-әсәһе айырылышҡандан һуң әсәһе яғынан өләсәһе тәрбиәләй.

Мәктәпте  тамамлап, режиссёрҙар курсына уҡырға инер өсөн  Римға  килә. 1976 йылда Тамаро  уҡытыусы дипломын ала һәм итальян эксперименталь кино мәктәбендә — *Centro Sperimentale di Cinematografia* уҡыу өсөн стипендия ала*. * 1979 йылда эпизодик ролдә  киноға төшә. Мәктәпте тамамлағандан һуң телевидение өсөн документаль фильмдар төшөрөп,  эшләй башлай. Бер үк ваҡытта хикәйәләр һәм романдар яҙа.

### Әҙәби карьераһы
1978 йылда ул беренсе хикәйәләрен баҫтырып сығара, ә 1981 йылда  үҙенең тәүге «Илмитц»  () романын яҙа. Ул мөрәжәғәт иткән бөтә нәшриәттәр романды кире ҡаға,  һәм ул әлегә тиклем баҫылып сыҡмай.  

1989 йылда «*Голова в облаках*» (итал. *La testa fra le nuvole*) романы баҫылып сыға, уның өсөн Эльза Моранта премияһын ала.

Тамароның яҙыусы таланты  «*Для сольного голоса*» (итал. *Per voce sola*) йыйынтығында асыла, ул  1991 йылда итальян ПЕН-клубы премияһы менән билдәләнә һәм әҙәби тәнҡитселәр тарафынан ыңғай ҡабул ителә, әммә тамашасылар тарафынан уҡылмай. 

1992 йылда Тамароның балалар өсөн «*Сердце толстяка*» (итал. *Cuore di ciccia*) китабы сыға, китапта тулы кәүҙәле баланың тарихы һүрәтләнә  (бәлки, автобиографик моменттар менән).

Ике йылдан һуң яҙыусының тәнҡитселәр һәм китап уҡыусылар тарафынан киң танылған «*Иди, куда ведёт тебя сердце*» (итал. *Va' dove ti porta il cuore*) китабы баҫылып сыға, ваҡыт үтеү менән ул донъяла иң күп һатылыусы итальян бестселлеры була; 1995 йылда режиссёр Кристина Коменчини уның буйынса фильм төшөрә. Китапта оло йәштәге ҡатын-ҡыҙ Ольга  тарихы тасуирлана. Ул Ҡушма Штаттар буйынса сәйәхәт иткән  берҙән- бер ейәнсәренә хат яҙырға ҡарар итә. Хатында ул үҙенең тормошон, үҙен үҙгәрткән һәм иртәме-һуңмы һәр береһе ҡабул итергә тейешле ваҡиғаларҙы  һүрәтләй

1997 йылда «*Anima mundi*» романы сыға, уның геройы хәҙерге заман ваҡиғаларында үҙен табырға маташа. Тирә-яҡ донъяға тәнҡит күҙлегенән ҡараш, тормошсан һәм психологизмға ҡарамаҫтан, китапты тәнҡитселәр һәм уҡыусылар һалҡын ҡабул итә.

Һуңынан хикәйәләр һәм эссе-уйланыуҙар йыйынтығы «*Дорогая Матильда*» (итал. *Cara Mathilda*, 1997), «*К дому*» (итал. *Verso casa*, 1999) сыға. Өс повестан торған  «*Ответь мне*» (итал. *Rispondimi*, 2001)   йыйынтығы киҫкен тормош шарттарына эләккән  өс героиняның яҙмышы тураһында һөйләй. 2002 йылда «*Больше огня, больше ветра*» (*Pитал. iu' fuoco, piu' vento*) прозалар йыйынтығы баҫылып сыға. 

2006 йылда «*Слушай мой голос*» (итал. *Ascolta la mia voce*) романы сыға, ул яҙыусының уңышлы «*Иди, куда ведёт тебя сердце*» әҫәренең дауамы була. Был романы 12 телгә  тәржемә ителә.

Халыҡ-ара танылыу алғандан һуң  яҙыусыйылына  уртаса  бер роман сығара. 2020 йылда *«Отличная история любви»* (итал. *Una grande storia d’amore)* романы  донъя күрә*.*

Тамаро әҙәби мөхит менән тығыҙ бәйләнеш тотмай, донъяуи сараларға йөрөмәй, телеэкрандарҙа йыш ҡунаҡ түгел. Ауыл ерендә,  Орвьето эргәһендә йәшәй.

## Бүләктәре һәм премиялары

* 1989 — Prize Italo Calvino («La testa fra le nuvole» әҫәре өсөн)
* 1990 — Prize Elsa Morante (за «La testa fra le nuvole»)
* 1991 — International PEN («Per voce sola» әҫәре өсөн)
* 1992 — Rapallo Carige Prizefor women writers for «Per voce sola»
* 1995 — Prize Cento (Il cerchio magico әҫәре өсөн)
* 2013 — Honorary Golden Dante of AL «Bocconi d’Inchiostro» — Bocconi University for her outstanding career

## Иҫкәрмәләр